钦定古今图书集成/明伦汇编/闺媛典/第020卷 > 《踏莎行二首》〈闺情〉无名氏
## 钦定古今图书集成/明伦汇编/闺媛典/第020卷 > 《踏莎行二首》〈闺情〉无名氏

红叶空传，朱绳未绾，天涯可见人难见。绿窗病起落
梅繁，玉箫梦断行云短。波眼将穿，柳腰似划，寂寥
偏与东风管。水仙愁绝翠围寒，春云空谷兰香远。
香罢宵薰，花孤昼赏，粉墙一丈愁千丈。多情春梦苦
抛人，寻郎夜夜离罗幌。好句刊心，佳期束想，甫愁
春到还愁往。销魂细柳一时垂，断肠芳草连天长。